Dorrit Moussaieff

Dorrit Moussaieff (hebraisk: דורית מוסאיוף) (født 12. januar 1950 i Jerusalem, Israel) er juveldesigner og forretningskvinne. Hun er andre og nåværende kone til Ólafur Ragnar Grímsson, Islands tidligere president.

Moussaieff er datter av Shlomo Moussaieff og Aliza Moussaieff.Dorrit Moussaieff   , Islands presidentembete. Hun er Islands andre førstedame som er født utenfor landet (den første presidenten, Sveinn Björnsson, hadde dansk kone).

Som ung flyttet Dorrit Moussaieff til London. Ettersom hun led av dysleksi, gikk hun ikke på ordinære skoler, men ble undervist hjemme. Foreldrene drev forretning med smykker, en virksomhet datteren fortsatte, også som designer.Breaking the ice, Haaretz, 31. desember 2003.

Moussaieff har vært svært aktiv i kulturlivet i Storbritannia og USA, og har vært bidragsytende redaktør i det engelske tidsskriftet Tatler. Hun har hatt eierinteresser i eiendomsbransjen og var en del av gruppen som tjente 25 millioner pund ved å oppføre og selge en bygning i Londons Canary Wharf.

Da hun i mai 2006 besøkte Israel, ble hun holdt tilbake på Ben Gurion internasjonale lufthavn i Tel Aviv, der de nektet å godta at hun forlot landet med britiske pass.«Iceland president’s wife delayed at Ben-Gurion Airport», ynetnews, 22. juni 2006. Dette utløste islandske protester. Den israelske ambassade beklaget senere episoden, men gjentok at israelske statsborgere må ha israelske pass for å ankomme landet.

Moussaieff ble islandsk statsborger den 31. juli 2006.

Som Islands førstedame har Dorrit Moussaieff arbeidet aktivt med å presentere Islands kultur utenfor landets grenser.

 Referanser 

 Eksterne lenker 
 Biografi, fra Islands presidentembete

Kategori:Israelske forretningsfolk
Kategori:Islendinger
Kategori:Fødsler i 1950